section_heading: Novi grb
paragraph_text: Narodna skupština Republike Srpske je 15. srpnja 2008. donijela odluku o izgledu novog grba u koji su ugrađeni detalji iz srednjovjekovnih grbova dinastije Nemanjića i vladarskih kuća Kotromanića, Kosača i Hrvatinića. Dizajner novog grba je beogradski inženjer Nenad Košanin. Klubovi Bošnjaka i Hrvata u Vijeću naroda RS 29. srpnja 2008. pokrenuli su pitanje zaštite vitalnog nacionalnog interesa na usvojeni grb, a Ustavni sud RS je na kraju odlučio da je odluka o novom grbu neustavna i novi grb se službeno ne koristi. Nove prijedlozi tek trebaju biti proslijeđeni Narodnoj skupštini RS. Ostala 4 završna prijedloga bili su mješavina simbola Srba, Hrvata i Bošnjaka.